41. tunnistab, et turism on tööjõumahukas, selles on suur naistöötajate osakaal ja see ei ole tingimata
impordimahukas, sellel on madal sissepääsukünnis, see hõlmab igat liiki ja igasuguse suurusega ette-võtteid, ning see annab võimalusi luua majandusseoseid kohaliku majanduse järgneva tasandi sekto-rites, võimaldades seeläbi vaestel inimestel saada kvalifikatsioonita või osalise kvalifikatsiooniga tööd;
42. on seisukohal, et valitsused võiksid luua ettevõtetele stiimuleid investeerimaks ja tegutsemaks vaeseid
soosival viisil, kohandades oma litsentsimis-, kontsessiooni-, turustusahela- ja turunduspõhimõtteid;
43. teeb kaasesimeestele ülesandeks edastada käesolev resolutsioon AKV-ELi nõukogule, Euroopa Komisjo-
nile, ÜRO peasekretärile ja Aafrika Liidule.
RESOLUTSIOON (1)
käsi- ja kergrelvade ning säästva arengu kohta
AKV-ELi parlamentaarne ühisassamblee,
— kes kohtus Bridgetownis (Barbados) 20.–23. novembril 2006;
— võttes arvesse kodukorra artikli 17 lõiget 1;
— võttes arvesse Cotonou lepingut, eriti selle artiklit 12;
— võttes arvesse aastatuhande tippkohtumist ja tippkohtumisel vastu võetud deklaratsiooni ning aastatu-
hande arengueesmärke ja oma resolutsiooni, milles nõutakse kooskõlastatud tegutsemist ebaseadusliku
käsi- ja kergrelvade salakaubaveo lõpetamiseks;
— võttes arvesse käsi- ja kergrelvade ebaseadusliku kaubanduse kõigi aspektide ennetamist, tõkestamist ja
likvideerimist käsitlevat Ühinenud Rahvaste Organisatsiooni 2001. aasta juunis vastu võetud tegevus-kava (edaspidi „ÜRO tegevuskava”);
— võttes arvesse ÜRO tegevuskava rakendamise arutamiseks vastavalt 2003. aasta juulis, 2005. aasta
juulis ja 2006. aasta juulis peetud ÜRO esimest iga kahe aasta järel toimuvat riikide kohtumist;
— võttes arvesse ebaseaduslike käsi- ja kergrelvade õigeaegset ja usaldusväärset tuvastamist ja jälgimist
võimaldava rahvusvahelise vahendi (
2) vastuvõtmist Ühinenud Rahvaste Organisatsiooni Peaassambleel
2005. aasta detsembris;
— võttes arvesse tulirelvade, nende osade, lisaseadmete ja laskemoona ebaseadusliku valmistamise ja
nendega kauplemise vastase 2001. aasta protokolli (3) jõustumist 6. juulil 2005;
— võttes arvesse ÜRO Julgeolekunõukogu resolutsiooni 1325 (2000), mis käsitleb sõja tagajärgi naistele
ja naiste panust konfliktide lahendamisse ja püsiva rahu saavutamisse;
— võttes arvesse Gleneagles'is (Ühendkuningriik) toimunud G8 2005. aasta juuni tippkohtumise järeldusi,
eelkõige abi kahekordistamise kohta aastaks 2010 —täiendavad 50 miljardit USA dollarit kogu
maailma jaoks ja 25 miljardit USA dollarit Aafrika jaoks —ning 2006. aasta 16. ja 17. juulil Peterburis
(Venemaa) toimunud G8 tippkohtumise järeldusi;
— võttes arvesse Rahvusvahelise Kriminaalkohtu asutamise Rooma statuuti;30.12.2006 C 330/22 Euroopa Liidu Teataja ET
(1) Vastu võetud AKV-ELi parlamentaarsel ühisassambleel 23. novembril 2006 Bridgetownis (Barbados).
(2) A/60/463 (L.55) otsus, 8. detsember 2005.
(3)„ÜRO tulirelvaprotokollina” tuntud protokoll võeti vastu 2001. aasta mais ÜRO Peaassamblee resolutsiooniga 55/255.
— võttes arvesse 12. oktoobril 2005 vastu võetud ELi Aafrika strateegiat;
— võttes arvesse 20. detsembril 2005 allkirjastatud Euroopa arengukonsensust;
— võttes arvesse Euroopa Parlamendi 15. märtsi 2001. aasta (1), 15. novembri 2001. aasta (2), 19. juuni
2003. aasta (3) ja 26. mai 2005. aasta (4) resolutsioone käsi- ja kergerelvade laialdase leviku ja väärkasu-
tamise vastu võitlemise kohta ning 17. novembri 2005. aasta resolutsiooni (5) Euroopa Liidu relva-
ekspordi toimimisjuhendi rakendussätte 8 kohase nõukogu kuuenda aastaaruande kohta ning 6. aprilli2006. aasta resolutsiooni (
6) abi tõhususe ja korruptsiooni kohta arengumaades;
— võttes arvesse 26. juuni 1997. aasta tavarelvastuse ebaseadusliku kaubanduse tõkestamise ja selle vastu
võitlemise ELi programmi (7), nõukogu 12. juuli 2002. aasta ühismeedet 2002/589/ÜVJP Euroopa
Liidu osalemise kohta käsi- ja kergrelvade destabiliseeriva hankimise ja leviku vastases võitluses (8),
nõukogu 23. juuni 2003. aasta ühist seisukohta 2003/468/ÜVJP relvavahenduse kontrolli kohta (9)
ning 15.–16. detsembril 2005. aasta Euroopa Ülemkogul vastu võetud ELi strateegiat käsi- ja kergrel-vade ning nende laskemoona ebaseadusliku hankimise ja salakaubaveo vastaseks võitluseks (
10);
— võttes arvesse nõukogu 3. oktoobri 2005. aasta kohtumisel tehtud järeldusi, mis väljendavad ELi
toetust ÜRO raames rahvusvahelisele relvakaubanduslepingule, millega kehtestatakse siduvad ühisstan-
dardid ülemaailmse tavarelvakaubanduse kohta (11);
— võttes arvesse Euroopa Ülemkogul 12. detsembril 2003 Brüsselis vastu võetud Euroopa julgeolekustra-
teegiat;
— võttes arvesse 30. novembril ja 1. detsembril 2000. aastal Bamakos (Mali) toimunud Aafrika Ühtsuse
Organisatsiooni ministrite kohtumisel vastu võetud Bamako deklaratsiooni Aafrika ühise seisukohakohta käsi- ja kergrelvade ebaseadusliku leviku, ringluse ja salakaubaveo kohta;
— võttes arvesse Aafrika ühist seisukohta läbivaatamiskonverentsi suhtes, mis toimus Windhoekis
(Namiibia) 14.–16. detsembril 2005 ja mis käsitles Aafrika Liidu teisel Aafrika valitsusekspertide ja piir-kondlike majandusühenduste kontinentaalsel konverentsil vastu võetud käsi- ja kergrelvade salakau-baveo alase ÜRO tegevuskava rakendamisel saavutatud edu, ning 2006. aasta jaanuaris Khartoumis
(Sudaan) vastu võetud Aafrika Liidu otsust Ex.CL/DE.255 (viii);
— võttes arvesse Lõuna-Aafrika Arenguühenduse tulirelvade, laskemoona ja teiste seonduvate materjalide
kontrolli 2001. aasta protokolli, mis jõustus 2005. aasta juulis;
— võttes arvesse Pretorias 2002. aasta märtsis toimunud Aafrika valitsuste konverentsi ÜRO tegevuskava
rakendamise kohta: vajadused ja partnerlused;
— võttes arvesse Nairobi deklaratsiooni ja 2000. aasta kooskõlastatud tegevuskava (sealhulgas selle kolme
ministrite tasandil läbivaatamiskonverentsi 2002., 2004. ja 2005. aastal) ning 2004. aasta Nairobiprotokolli käsi- ja kergrelvade vältimise, kontrolli ja vähendamise kohta Ida-Aafrika järvede ja Somaalipoolsaare piirkonnas, mis jõustus 5. mail 2006;
— võttes arvesse Lääne-Aafrika riikide majandusühenduse kergrelvade importi, eksporti ja tootmist käsit-
levat 1998. aasta moratooriumi ja selle hilisemaid pikendusi;30.12.2006 C 330/23 Euroopa Liidu Teataja ET
(1) EÜT C 343, 5.12.2001, lk 311.
(2) EÜT C 140 E, 13.6.2002, lk 587.
(3) ELT C 69 E, 19.3.2004, lk 136.
(4) ELT C 117 E, 18.5.2006, lk 230.
(5) ELT C 280 E, 18.11.2006, lk 443.
(6) ELT C 293 E, 2.12.2006, lk 316.
(7) Nõukogu poolt vastu võetud 26. juunil 1997.
(8) EÜT L 191, 19.7.2002, lk 1.
(9) ELT L 156, 25.6.2003, lk 79.
(10) Euroopa Liidu Nõukogu, 5319/06, 13. jaanuar 2006.
(11) Euroopa Liidu Nõukogu 2678. nõukogu kohtumine, Luksemburg, 3. oktoober 2005.
— võttes arvesse tulirelvade, laskemoona, lõhkeainete ja muu juurdekuuluva materjali ebaseadusliku toot-
mise ja salakaubaveo vastast Ameerika riikide 1998. aasta konventsiooni (CIFTA);
— võttes arvesse Viinis 22. juunil 2006 vastu võetud oma resolutsiooni piirkondliku integratsiooni rolli
kohta rahu ja julgeoleku edendamisel (1);
— võttes arvesse peaassamblee resolutsiooni A/RES/60/68 käsi- ja kergrelvade ebaseadusliku tootmise,
veo ja ringluse ning nende liigse kogunemise negatiivse humanitaar- ja arengumõjuga tegelemise kohta;
— võttes arvesse ülemaailmset „Miljoninäolist petitsiooni”, mida toetas enam kui miljon inimest ja
250 VVOd kogu maailmas, nõudes siduvat rahvusvahelist relvakaubanduslepingut;
— võttes arvesse poliitikakomisjoni raportit,
A. tundes heameelt kasvavast rahvusvahelisest toetusest seaduslikult siduvale rahvusvahelisele relvakauban-
duslepingule inimõigusi või rahvusvahelist humanitaarõigust ohustada võivate või riikide või piirkon-dade stabiilsust ähvardavate või relvastatud kokkupõrgete puhkemisele või ulatuslikule levikule kaasaaidata võivate relvavedude keelustamiseks, millele on ametlikult toetust avaldanud üle 50 riigi;
B. tundes heameelt üldiste relvaveopõhimõtete kogumi üle, mille on välja arendanud valitsusvälised orga-
nisatsioonid ja õiguseksperdid, ning milles sätestatakse riikide kohustused rahvusvahelise relva- ja laske-
moonaveo suhtes;
C. tuletades meelde, et läbivaadatud Cotonou lepingu kohaselt võidakse tõsiste korruptsioonijuhtumite
tulemusel korraldada konsultatsioone vastavalt partnerluslepingu artiklitele 96 ja 97 ning et erijuhtudelvõidakse nende konsultatsioonide tulemusel võtta erimeetmeid;
D. soovides kindlameelselt vähendada käsi- ja kergrelvade salakaubaveost põhjustatud inimkannatusi
kõikides aspektides ning pidades silmas vajadust integreerida siseriiklikud meetmed käsi- ja kergrelvade
reguleerimiseks konfliktijärgsetesse ja rahutagamise jõupingutustesse ning tuletades meelde, et ilmarahuta ei ole turvalisust ega säästvat arengut;
E. arvestades, et hinnanguliselt tapetakse käsirelvadega igal aastal pool miljonit inimest;F. tundes heameelt 24. juulil 2006 ringlusse lastud ÜRO resolutsiooni projekti üle pealkirjaga „Tõhus
kontroll tavarelvaimpordi, -ekspordi ja -vedude üle”, milles nõutakse valitsusekspertide rühma asuta-mist, kes „hakkavad hiljemalt 2008. aastal uurima kõikehõlmava, õiguslikult siduva vahendi teostata-
vust, ulatust ja kavandamisparameetreid ühiste rahvusvaheliste tavarelvaimpordi, -ekspordi ja -vedude
standardite kehtestamiseks”;
G. võttes arvesse ÜRO konverentsi ÜRO tegevuskava rakendamisel tehtud edusammude läbivaatamiseks,
mis toimus 2006. aasta 26. juunist 7. juulini (edaspidi „käsirelvade läbivaatamiskonverents”), ja vajadust
edukalt teostada selle konverentsi järelmeetmed, kuigi konverentsil ei jõutud kokkuleppele sammudes jameetmetes tegevuskava täiendavaks tugevdamiseks;
H. märkides, et eespool nimetatud resolutsiooni projekti, mis esitati ÜRO Peaassamblee esimesele komi-
teele 2006. aasta oktoobris, tuleb lisada riikide kohustused edendada ja kaitsta inimõigusi, ilma milleta
ei välista sellest tulenev relvakaubandusleping võimalust relvavarustuste kõige tõsisematele kuritarvitaja-tele;
I. kinnitades veel kord muret seoses jätkuva ebaseadusliku käsi- ja kergrelvade levikuga, mis on arengu-
maade tõelised massihävitusrelvad, põhjustavad tarbetuid inimkannatusi, süvendavad relvastatud konf-likti ja ebastabiilsust, hõlbustavad terrorismi, õõnestavad säästvat arengut ja õigusriiki ning aitavad
kaasa inimõiguste ja rahvusvahelise humanitaarõiguse tõsisele rikkumisele;30.12.2006 C 330/24 Euroopa Liidu Teataja ET
(1) ELT C 307, 15.12.2006.
J. tundes heameelt 24. juuli 2006. aasta resolutsiooni projekti üle, mille esitasid ÜRO Peaassamblee
esimesele komiteele Argentina, Austraalia, Costa Rica, Soome, Jaapan, Kenya ja Ühendkuningriik, taot-ledes ekspertide rühma asutamist, kelle ülesanne on koostada raport õiguslikult siduva vahendi kohta,millega kehtestatakse ühised rahvusvahelised tavarelvaimpordi, -ekspordi ja -vedude standardid, ningnõudes tungivalt, et komitee tugevdaks ekspertide rühma mandaati, lisades selgesõnalised viited inim-
õigustealastele õigusaktidele, lühendades tähtaega ja asendades mitmetähendusliku sõnastuse „teostata-
vuse” uurimise kohta siduva relvakaubanduslepingu selge toetamisega;
K. tuletades meelde, et G8 riigid on seotud ligi 85 %ga üldisest relvakaubandusest ja et —vastavalt USA
kongressile 29. augustil 2005 esitatud aruandele —ajavahemikul 1997-2004 moodustasid arengumaa-
desse tavarelvade vedude lepingud 62,7 % rahvusvaheliste relvaveolepingute koguväärtusest ning2004. aastal moodustasid relvatarned arengumaadesse väärtuselt 64,6 % kõikidest sellistest relvatarne-test kogu maailmas;
L. tuletades meelde, et G8 riigid kulutavad kokku igal aastal ligi 63 miljardit eurot arengule ning et EL ja
Euroopa riigid ise annavad enam kui poole kogu ametlikust arenguabist;
M. kinnitades, et käsi- ja kergrelvaeksport arenenud maadest ning arengumaade vahel võib õhutada konf-
likte ja seega nende riikide arengu- ja tehnilise abi poliitikale vastu töötada;
N. julgustatud riigipeade ja valitsusjuhtide toetusest 2005. aasta ülemaailmsel ÜRO tegevuskava rakenda-
mise alasel tippkohtumisel ja sellest, et nad tunnustavad käsi- ja kergrelvade salakaubaveo negatiivsetmõju arengule, rahule, turvalisusele ja inimõigustele;
O. arvestades, et tuleb pöörata nõuetekohast tähelepanu käsi- ja kergrelvade seadusliku ja ebaseadusliku
tootmise, veo ja ringluse ning korruptsioonitavade vahelisele seosele nii arengu- kui ka arenenudmaades;
P. kinnitades oma kindlameelsust tugevdada ÜRO tegevuskava ja veenda valitsusi edasi leppima kokku
siduvates sätetes käsi- ja kergrelvade kontrollimiseks (sh relvavahendus ja -veod) rahvusvaheliste, piir-
kondlike ja riiklike õigusaktide kaudu;
Q. olles veendunud, et on õige aeg, et rahvusvahelised ja piirkondlikud kogukonnad tegeleksid käsi- ja
kergrelvade leviku ja väärkasutusega siduvate rahvusvaheliste standardite abil, mis põhinevad rahvusva-
helise õiguse, kaasa arvatud inimõiguste ja rahvusvahelise humanitaarõiguse täielikul järgimisel;
R. olles mures laskemoona ja lõhkeainete ebaseaduslike käsi- ja kergrelvade õigeaegset ja usaldusväärset
avastamist ja jälgimist võimaldavast rahvusvahelisest vahendist väljajätmise ning ka selle vahendi õigus-
likult mittesiduva olemuse pärast;
S. avaldades ühtlasi kahetsust ÜRO laiapõhjaliste konsultatsioonide aeglase edasimineku pärast käsi- ja
kergrelvade ebaseadusliku vahendamise vastu võitlemise valdkonnas ning pühendumuse puudumisepärast õiguslikult siduva rahvusvahelise relvavahendusvahendi asjus läbirääkimisteks;
T. rõhutades, et ÜRO tegevuskava nõuab, et riigid hindaksid ekspordilubade rakendamist rangete siseriik-
like õigusnormide ja korra kohaselt, mis hõlmavad kõiki käsi- ja kergrelvi ning on kooskõlas riikideolemasolevate vastutustega ja asjaomase rahvusvahelise õigusega, võttes arvesse eelkõige nende relvadeebaseaduslikku kaubandusse kõrvale toimetamise riski;
U. tervitades ja toetades kodanikuühiskonna organisatsioonide seniseid jõupingutusi kampaaniategevuses,
eelkõige relvakaubanduslepingu vajalikkuse propageerimisele keskenduvas tegevuses;
V. kinnitades, et käsi- ja kergrelvade kättesaadavuse ja nende varude ning nõudluse vähendamine on
otsustav kõikide riikide ja nende kodanike heaolu jaoks ning see on saavutatav asjaomaste meetmete/algatustega riiklikul, piirkondlikul, kontinentide ja rahvusvahelisel tasandil üldiselt, kuid eelkõige:
—käsi- ja kergrelvade tootmise vähendamisega,
—poliitilise kohustuse ja tegutsemisega konfliktide põhjuste käsitlemiseks kõikehõlmavalt,30.12.2006 C 330/25 Euroopa Liidu Teataja ET
—käsi- ja kergrelvade ebaseaduslikku tootmist, valdamist ja varumist, nendega kauplemist ja nende
väärkasutust ennetades, selle vastu võideldes ja seda kaotades,
—asetades rõhku üldsuse teadlikkusele ja haridusele,
—käivitades tõhusad üleliigsete ja ebaseaduslike relvade kogumise ja hävitamise mehhanismid,
—tõhusate desarmeerimise, demobiliseerimise ja taasintegreerimise meetmetega, mis edendavad
inimeste turvalisust ja säästvat arengut rahulepingutes,
—osutades rehabiliteerimis- ja taasintegreerimisalast abi demobiliseeritud sõduritele, endistele võitleja-
tele ja eelkõige lapssõduritele, nagu on viidatud Aafrika Liidu järeldustes konfliktijärgse ülesehituseja arenduse kohta, võttes arvesse nende erivajadusi, eriti seoses nende perekonnaga taasühinemi-
sega, kodanikuühiskonda taasintegreerumisega ja asjakohase rehabiliteerimisega,
—tagades, et lapsed on konfliktipiirkondades kaitstud otsese kokkupuute eest käsi- ja kergrelvadega,
—tunnistades käsi- ja kergrelvade kohaloleku mõju —sealhulgas soolist vägivalda —eelkõige naistele
ja lastele,
—edendades ÜRO Julgeolekunõukogu resolutsiooni 1325 (2000) sätete rakendamist,
—tunnistades vajadust jätkata käsi- ja kergrelvadega seotud programme pärast konfliktijärgseid ja
üleminekuetappe, kandes käsirelvade vähendamise ja haldamise põhiosana kõikidesse riiklikesse jakohalikesse tegevuskavadesse ning riikliku julgeoleku, arengu, tervishoiu, vaesuse vähendamise,kuritegevuse ennetamise ja konfliktijärgse ülesehituse alastesse strateegiatesse, mida juhitakse
kõikide ühenduse liikmete ja sidusrühmadega, kaasa arvatud valitsusväliste organisatsioonidega
konsulteerides ja koostööd tehes, kasutades kohalikul tasandil sobivaid arengualgatusi;
W. tundes heameelt käsi- ja kergrelvade ning nende laskemoona ebaseadusliku hankimise ja salakaubaveo
vastu võitlemise ELi strateegia üle ning kinnitades vajadust välismaal teostatavate ELi käsi- ja kergrel-
vade alaste meetmete sidusa kõikehõlmava mõiste järele, milles võetakse arvesse pikaajalist säästvat
arengut, ning ka vajadust valitsustevahelise rahvusvahelise koostöö järele rahvusvahelistes organisatsioo-nides ja vajadust, et nad täidavad rahvusvahelisest õigusest tulenevaid kohustusi;
X. kutsudes ELi liikmesriike üles prioritiseerima käsi- ja kergrelvade kontrollimise ja kaotamise strateegiaid,
kaasa arvatud endiste võitlejate desarmeerimis-, demobiliseerimis-, repatrieerimis-, taasintegreerimis- ja
ümberasumisprojekte täies partnerluses kohalike kogukondade ja relvastatud vägivalla üleelanutega,ning tagama sellistele programmidele piisav rahaline toetus kümnenda EAFi raames;
Y. arvestades, et ELi liikmesriikide teostatav selge, tõhus ja ühtlustatud tavarelvaekspordi kontrolli polii-
tika, mida kinnitab õiguslikult siduv relvaekspordi toimimisjuhend, oleks ELi otsustav panus säästvasse
arengusse AKV riikides;
Z. korrates, et käsi- ja kergrelvade salakaubaveo vältimine, selle vastu võitlemine ja selle kaotamine on
kõikides aspektides põhielemendid konfliktide ennetamise ja lahendamise toetamise jõupingutustes
ning jätkusuutlikus konfliktijärgses ülesehituses ning sellega edendatakse kestvat rahu ja julgeolekutning kuritegevuse ennetamist ning see aitab seega luua tingimused säästvaks inimarenguks ja sotsiaal-majanduslikuks arenguks;
AA. arvestades jätkuvalt relvastatud vägivalla üleelanute erivajadusi, sealhulgas nende tervise-, majanduslikke
ja rehabiliteerimisvajadusi ning naiste, meeste, tütarlaste, poiste, eakate ja põgenike erivajadusi;30.12.2006 C 330/26 Euroopa Liidu Teataja ET
AB. kinnitades tõsist muret seoses käsi- ja kergrelvade laastava mõjuga lastele, kellest paljud on relvastatud
konflikti ohvrid või on sunnitud hakkama lapssõduriteks või on kaasatud organiseeritud relvastatudvägivalda, ning võttes sellega seoses arvesse lasteteemalisi ÜRO Peaassamblee eriistungeid ning ÜROJulgeolekunõukogu resolutsioone 1379, 1460, 1539 ja 1612, mis aitavad kaasa relvastatud konfliktislastekaitset käsitleva kõikehõlmava raamistiku loomisele;
AC. tuletades meelde, et sõjaliste kulutuste maksumus ja võlad Ühinenud Rahvaste Organisatsiooni arengu-
programmi 2003. aasta inimarengu aruande kohaselt on kaks kõige olulisemat takistust aastatuhandearengueesmärkide saavutamisele ning et ekspordikrediidiasutustel on arengumaade sõjaliste kulutuste javõlgade suurendamises peamine roll,
1. kutsub asjaomaseid riike üles leppima relvavedude suhtes kokku globaalses põhimõtete kogumis, mis
peaks tagama vähemalt, et:
—kõikideks vedudeks on vaja eriluba või litsentsi;
—täidetakse asjaomasest rahvusvahelisest õigusest tulenevaid praegusi kohustusi;
—ÜRO Julgeolekunõukogu kehtestatud relvaembargodest peetakse kinni ja neid jõustatakse ning
—lubade või litsentside väljastamisest keeldutakse, kui on oht, et eksporditud relvi võidakse kasutada
inimõiguste või rahvusvahelise humanitaarõiguse tõsiste rikkumiste toimepanemiseks, kaasa arvatud
risk, et need relvad võidakse kõrvale toimetada luba mitte omavatele kasutajatele, nagu terroristid,
palgasõdurid ja geriljad, ning need võivad kahjustada piirkondlikku ja/või sisejulgeolekut ja-stabiilsust;
2. nõuab tungivalt, et rahvusvaheline kogukond alustaks kiiremas korras ÜROs rahvusvahelise relvakau-
banduslepingu alaseid läbirääkimisi, et kehtestada õiguslikult siduv vahend käsi- ja kergrelvade tootmise
vähendamiseks kõikides tootjariikides ning reguleerida relvavedusid kogu maailmas, nagu on kindlaksmääratud eelmises punktis viidatud globaalsete põhimõtete aruteludes;
3. rõhutab, et praegused rahvusvahelisest õigusest tulenevad relvaveoalased kohustused, eelkõige inim-
õiguste ja humanitaarõiguse kriteeriume hõlmavad kohustused, tuleb kodifitseerida;
4. kutsub kõiki ÜRO tulirelvaprotokollile alla kirjutanuid üles protokolli ratifitseerima ja lisama selle
edasiste viivitusteta riiklikesse õigusaktidesse;
5. nõuab tungivalt ÜRO tegevuskava, tulirelvaprotokolli ning muude samalaadsete rahvusvaheliste ja piir-
kondlike õigusaktide ja algatuste osalisriikidelt tehnilise abi programmide väljaarendamist, et abistada
kolmandaid riike ja piirkondlikke organisatsioone, kes soovivad arendada õiguskontrolli relvakauban-
duse reguleerimiseks;
6. nõuab tungivalt ÜRO tegevuskava ja muude kohaldatavate rahvusvaheliste õigusaktide osalisriikidelt, et
nad lepiksid kokku ühtses aruandlusmehhanismis, mida kasutataks seoses edasiste läbivaatamiskonve-
rentside ja —protsessidega, mille peaks välja arendama ja kooskõlastama ÜRO desarmeerimisküsi-
muste osakond (UNDDA) osalisriikidega konsulteerides;
Piirkondlikul tasandil
7. nõuab allpiirkondlikes ja piirkondlikes organisatsioonides asjakohase kontaktüksuse asutamist või
kontaktisiku nimetamist, kes peab sidet ÜRO tegevuskava rakendamisega seonduvates küsimustes;
8. julgustab läbirääkimisi õiguslikult siduvate õigusaktide sõlmimiseks käsi- ja kergrelvade salakaubaveo
vältimise, selle vastu võitlemise ja selle kõikides aspektides kaotamise eesmärgil ning palub asjaomastel
riikidel need õigusaktid ratifitseerida ja täielikult rakendada;
Riiklikul tasandil
9. nõuab asjaomastelt riikidelt tungivalt relvaembargo rikkumise (sealhulgas rahalise ja logistikaalase
toetuse) kriminaliseerimist siseriiklikus õiguses;
10. nõuab asjaomastelt riikidelt tungivalt relvajõudude ning õiguskaitseorganite ja kriminaalõigussüstee-
mide toimimise, läbipaistvuse ja demokraatliku aruandluse parandamist, et kaasa aidata turvalise kesk-
konna loomisele, kus kodanikud ei tunne enam tulirelvade omamise vajadust;30.12.2006 C 330/27 Euroopa Liidu Teataja ET
11. soovitab, et riiklikud õigusaktid tuleb meretagustes piirkondades tegutsevate eraõiguslike sõjaväe- ja
turvateenuste reguleerimiseks rakendada ja aktiivselt jõustada, ning kui sellised seadusi ei ole, tulebneed selle kasvava julgeolekusektori reguleerimise ja aruandluse parandamiseks välja arendada ja neidkohaldada;
12. nõuab tungivalt, et kõik asjaomased riigid lisaksid riiklikesse õigusaktidesse õiguskaitsetöötajate tege-
vusjuhendi (
1) ning õiguskaitsetöötajate jõu ja tulirelvade kasutamist käsitlevad peamised põhi-
mõtted (2);
13. soovitab tungivalt valitsustel keelata tsiviilisikutel omada ja kasutada igasuguseid automaat- ja poolauto-
maatrelvi ning kuulipildujaid;
14. nõuab tungivalt, et asjaomased riigid arendaksid välja riiklikud õigusaktid käsi- ja kergrelvade ning
automaat- ja poolautomaatkuulipildujate kaitsmiseks ja litsentsimiseks ning relvade omandamise välti-
miseks vägivaldse, eriti perevägivalla taustaga inimeste või relvaäriga või relvakontrollieeskirjade rikku-misega seoses karistusregistrisse kantud isikute poolt;
15. rõhutab vajadust tagada riiklike algatuste jätkusuutlikkus, arendades muu hulgas vajaduste ja ressursside
hindamist; edendades asjaomaseid partnerlusi nende rakendamiseks kodanikuühiskonnaga; ning tunnis-tades asjaomastelt riikide esmast vastutust meetmete rakendamisel;
16. kutsub kõiki osalejaid üles tugevdama olemasolevaid riiklikke teabekeskusi/riiklikke kooskõlastusorga-
neid ning nende seoseid rahvusvaheliste ja kahepoolsete abiandjatega;
17. peab (Bamako ja ÜRO tegevuskava raamistiku soovitusel) prioriteetseks:
—riikide operatiivsete teabekeskuste, riiklike tegevuskavade ja/või riiklike kooskõlastusorganite asuta-
mist ja arendamist, kus neid veel ei ole;
—vajadust tugevdada relvade haldamise eeskirju, sealhulgas vajadust tugevdada ja ühtlustada selleala-
seid õigusakte; vajadust käivitada õiguskaitseorganite jaoks koolitus- ja suutlikkuse arendamiseprogrammid küsimuse kõikides aspektides, aga eelkõige piirikontrolli, varude haldamise ja registri-pidamise küsimustes;
—vajadusel operatiivse suutlikkuse parandamist, et teostada näiteks varude haldamist, järelevalvet,
hävitamist, registri pidamist ja piirikontrolle;
—teabevahetus- ja koostöömehhanismide tugevdamist käsi- ja kergrelvade salakaubanduse vältimiseks,
selle vastu võitlemiseks ja selle kaotamiseks;
18. nõuab tungivalt, et kõik asjaomased riigid, kes seda veel teinud ei ole, asuksid ÜRO tegevusprogrammi
rakendama;
19. nõuab tungivalt, et kõik asjaomased riigid reguleeriksid varude haldamise ja turvaksid varusid varguse
ja kadumise vastu;
20. nõuab tungivalt, et kõik asjaomased riigid, eriti AKV ja ELi riigid vahetaksid relvavahendusalast teavet;21. nõuab tungivalt, et kõik asjaomased riigid võtaksid esimesel võimalusel vastu vajalikud õigusloomega
seotud ja muud meetmed, et muuta käsi- ja kergrelvade, laskemoona ja muu seonduva materjali ebasea-duslik tootmine, nendega kauplemine ja ebaseaduslik valdamine ja kasutamine siseriiklikus õiguses
kriminaalkuriteoks;
22. nõuab tungivalt, et kõik asjaomased riigid kinnitaksid veel kord oma kohustust kaitsta lapsi käsi- ja
kergrelvade leviku ja väärkasutuse mõjude ning sõjas lapssõduritena ekspluateerimise eest;30.12.2006 C 330/28 Euroopa Liidu Teataja ET
(1) Õiguskaitsetöötajate tegevusjuhend, vastu võetud peaassamblee 17. detsembri 1979. aasta resolutsiooniga 34/169.
(2) 27. augustist–7. septembrini 1990. aastal Kuubal Havannas toimunud ÜRO kuritegevuse tõkestamise ja kurjategijate koht-
lemise 8. kongressil vastu võetud õiguskaitsetöötajate jõu ja tulirelvade kasutamist käsitlevad peamised põhimõtted.
23. nõuab tungivalt, et kõik asjaomased riigid täidaksid oma ÜRO Julgeolekunõukogu resolutsioonist 1325
(2000) tulenevaid kohustusi, tehes lõpu karistamatusele ja võttes genotsiidi, inimsusevastaste kuritegudeja sõjakuritegude eest vastutavad isikud, kaasa arvatud naiste ja tütarlaste vastase seksuaalse vägivallagaseotud isikud, vastutusele, ning rõhutab sellega seoses vajadust jätta need kuriteod, kui võimalik,amnestiasätetest välja;
24. nõuab tungivalt, et kõik asjaomased riigid võtaksid käsi- ja kergrelvade salakaubaveo kõikides aspek-
tides käsitlemisel arvesse sooküsimusi ning naiste erivajadusi, et tõhusalt rakendada tegevusprogrammi
ja ÜRO Julgeolekunõukogu resolutsiooni 1325 (2000) naiste, rahu ja julgeoleku kohta;
Lõppjäreldused ja prioriteetsed meetmed
25. kinnitab oma kindlameelsust rakendada ja pikendada ÜRO tegevusprogrammi, mille terviklikkus tuleb
säilitada ja mis ei ole läbirääkimiste objekt;
26. soovitab, et vaatamata läbivaatamiskonverentsi pettumust valmistavale tulemusele tuleb ÜRO tegevus-
programmi rakendamisel ÜRO tehtud edusammude aastaaruanne avaldada;
27. soovitab pärast ÜRO tegevusprogrammi alast ÜRO läbivaatamiskonverentsi, tunnistades samas, et see
protsess toimub väljaspool ÜRO tegevusprogrammi parameetreid ja sellega paralleelselt, välja arendadarelvavedude üldpõhimõtted asjaomastele riikidele edendamiseks 2006. aastal ja/või et nendest saaksÜRO süsteemis paralleelne ja täiendav protsess, mille tulemusel luuakse rahvusvaheline õigusakt;
28. tervitab resolutsiooni vastuvõtmist 26. oktoobril 2006 ÜRO Peaassamblee rahvusvahelise desarmeeri-
miskomitee poolt kõikehõlmava, õiguslikult siduva õigusakti loomiseks, millega kehtestatakse tavarelva-kaubanduse rahvusvahelised standardid, ning palub AKV-ELi riikidel seda resolutsiooni peaassambleeltoetada;
29. avaldab sügavat kahetsust, et 2006. aasta juulis toimunud ÜRO läbivaatamiskonverentsil ei jõutud
ühisele seisukohale ja ei suudetud konkreetselt kokku leppida tulevase relvakaubanduslepingu põhimõ-
tetes ning ei loodud järelmeetmete mehhanismi;
30. nõuab, et mitmepoolsed ja piirkondlikud finantsasutused võtaksid vajaduse korral meetmeid, et kehtes-
tada ülesehitus- ja rehabiliteerimisjõupingutuste raames konfliktijärgsetes piirkondades käsi- ja kergrel-
vadega seotud programmid, ning teeksid jõupingutusi valitsemisküsimuste konsolideerimiseks, et tugev-
dada õigusloomet ja parandada õiguskaitseorganite operatiivsuutlikkust käsi- ja kergrelvade osas;
31. palub samuti nendel finantsasutustel edendada sotsiaalmajanduslikke arenguprogramme, mis hõlmavad
üldsuse teadlikkuse tõstmist käsi- ja kergrelvade salakaubaveo probleemidest ja tagajärgedest kõikides
aspektides;
32. julgustab vajadusel piirkondlikku toetust riiklikele desarmeerimis-, demobiliseerimis- ja taasintegreeri-
misprogrammidele, eriti konfliktijärgsetes olukordades, märkides eriliselt ära asjakohaste seaduste,määruste ja haldusmenetluste kasutuselevõtmist, järgimist, rakendamist või tugevdamist;
33. palub piirkondadel edendada tõhusat varude haldamist ja turvamist, eelkõige füüsilisi turvameetmeid;
34. julgustab piirkondi arendama vajaduse korral ja vabatahtlikkuse alusel meetmeid läbipaistvuse suuren-
damiseks käsi- ja kergrelvade salakaubaveo vältimiseks, selle vastu võitlemiseks ja selle kaotamiseks
kõikides aspektides;
35. nõuab tungivalt, et kõik ELi ja AKV riigid ning asjakohased rahvusvahelised ja piirkondlikud organisat-
sioonid, kellel on võimalik, kaaluksid tõsiselt abi, sealhulgas tehnilise ja rahalise abi osutamist ÜRO
tegevusprogrammis sisalduvate meetmete rakendamise toetamiseks;
36. nõuab tungivalt, et kõik asjaomased riigid ning rahvusvahelised ja piirkondlikud organisatsioonid
teeksid nii valitsuse kui ka parlamendi tasandil koostööd ning arendaksid välja ja tugevdaksid partner-
lusi ressursside ja teabe jagamiseks käsi- ja kergrelvade salakaubaveo kõikides aspektides;30.12.2006 C 330/29 Euroopa Liidu Teataja ET
37. ÜRO tegevusprogrammi rakendamise lihtsustamiseks nõuab tungivalt, et kõik ELi ja AKV riigid ning
rahvusvahelised ja piirkondlikud organisatsioonid kaaluksid tõsiselt asjaomaste riikide palvel nendeabistamist suutlikkuse loomisel sellistes valdkondades nagu asjakohaste õigusaktide ja eeskirjade arenda-mine, õiguskaitse, jälgimine ja märgistamine, varude haldamine ja turvamine, käsi- ja kergrelvade hävi-tamine ning teabe kogumine ja -vahetus, rõhutades seejuures kõikide liikmesriikide vastutust riiklike
algatuste jätkusuutlikkuse tagamiseks kõikide ÜRO tegevusprogrammi ettevõtmiste elluviimisel;
38. kutsub kõiki asjaomaseid riike üles looma avaliku andmebaasi, mis sisaldab liikmesriikide ning rahvus-
vaheliste, piirkondlike ja muude asjaomaste organisatsioonide poolt vabatahtlikult antavat teavet mõju-
tatud riikide vajaduste, ÜRO tegevusprogrammi rakendamisega seoses omandatud kogemuste kohta jamuud teavet, mis võib kooskõlastamist ja ressursside vajadustega kokkusobitamist parandada;
39. tuletab meelde OECD arenguabikomitee suuniseid ja muid arengupartnerite tehtud samme, võimalda-
maks ÜRO tegevusprogrammi rakendamisel ametliku arenguabi kasutamist; julgustab kõiki riike, orga-neid ja institutsioone seda arengut täielikult ära kasutama; nõuab selliste suuniste edasist läbivaatamist,et parandata ametliku arenguabi kasutamist ÜRO tegevusprogrammi rakendamise toetamiseks ningkäsi- ja kergrelvade leviku ja ebaseadusliku kasutamise negatiivsete mõjude vastu võitlemiseks;
40. palub ÜRO Sekretariaadil asuda juhirolli ja koordineerida ÜRO tegevusprogrammi meetmete rakenda-
mist;
41. kutsub AKV-ELi nõukogu üles kohustuma tugevdada EL-AKV koostööd ÜRO tegevusprogrammi raken-
damisel ja pidama rakendamise piirkonniti läbivaatamiseks iga kahe aasta tagant piirkondlike vajadusteja partnerluse konverentse sarnaselt 2002. aasta Aafrika vajaduste ja partnerluse konverentsiga;
42. nõuab käsi- ja kergrelvaküsimuste lülitamist põhiosana asjaomastesse ELi ja AKV protsessidesse ja
dokumentidesse, eelkõige kõikidesse rahu- ja julgeolekupoliitikatesse ning nende vastavate piirkondlike
ja riigiasutuste meetmetesse, nagu on julgeolekusektori reformimiseks ning desarmeerimis-, demobili-
seerimis- ja taasintegreerimisprotsessi jaoks vajalik;
43. nõuab parlamentaarsete meetmete ja heade juhtimistavade alase töö kui igasuguse käsi- ja kergrelvakü-
simuste ja piirkondlike konfliktide lahendamise strateegia põhielementide prioritiseerimist;
44. nõuab, et EL ja AKV liikmesriigid, komisjoni delegatsioonid ning ELi ja ALi eesistujariigid kaitseksid
käesolevas resolutsioonis sätestatud põhimõtteid ja soovitusi;
45. palub sellega seoses komisjonil ja nõukogul kiiremas korras lõpetada nende kohtuasi kergrelvaprogram-
mide alase pädevuse küsimuses ning kui nad ei suuda küsimust omavahel lahendada, otsida siduvat
vahendamist Euroopa Parlamendilt;
46. palub liikmesriikidel täita nõukogu 2003. aasta ühises seisukohas relvavahenduse kohta sätestatud
kohustusi; nõuab lisaks iga kahe aasta tagant läbivaadatud strateegia avaldamist ja sellesse nende liik-
mesriikide nimekirja lisamist, kes ei ole täitnud oma kohustusi selles valdkonnas;
47. nõuab, et ELi 1998. aasta relvaekspordi toimimisjuhend tehtaks õiguslikult siduvaks; palub ELil teavi-
tada AKV partnereid toimimisjuhendi ja selle rakendamisel tehtud edusammude aastaaruannetest;
48. kutsub nõukogu ja komisjoni eriliselt üles võimaldama mobiliseerida käsi- ja kergrelvategevuseks asja-
kohaseid vahendeid määruste abil, millega kehtestati ühinemiseelse abi rahastamisvahend, Euroopa
naabruspoliitika ja partnerluse rahastamisvahend ja arengukoostöö rahastamisvahend;30.12.2006 C 330/30 Euroopa Liidu Teataja ET
49. kutsub ELi liikmesriike üles uurima oma ekspordikrediidiagentuuride antud krediitide väga probleemset
mõju rahule, julgeolekule ja arengule kolmandates riikides ning palub kõikidel liikmesriikidel avalikus-tada üksikasjalikku teavet relvaekspordiks antud krediidi kohta, mis moodustab mõnede hinnangutekohaselt praegu kogu antud ekspordikrediidist ligikaudu 20 % ja mõnes liikmesriigis koguni 50 % võirohkem, ning palub liikmesriikidel eelkõige hoiduda edaspidi relvaekspordiks krediidi andmisest;
50. teeb kaasesimeestele ülesandeks edastada käesolev resolutsioon nõukogule, komisjonile, liikmesriikide
parlamentidele, ÜRO peasekretärile, käsi- ja kergrelvade alasele parlamentidevahelisele foorumile, Parla-mentidevahelise Liidu assambleele, USA kongressile ja üleaafrikalisele parlamendile.
RESOLUTSIOON (1)
veemajanduse kohta arengumaades
AKV-ELi parlamentaarne ühisassamblee,
— kes kohtus Bridgetownis (Barbados) 20.–23. novembrini 2006;
— võttes arvesse Euroopa Ühenduse asutamislepingu artikleid 177, 178, 179, 180, 181 ja 181a;
— võttes arvesse 23. juunil 2000. aastal Cotonous (Benin) allkirjastatud AKV-ELi partnerluslepingut ja
eriti selle artiklit 32, milles tunnustatakse vajadust optimeerida AKV riikide loodusvarade kasutamist;
— võttes arvesse Mexicos 16.–22. märtsini 2006 peetud neljanda ülemaailmse veefoorumi tulemusi;
— võttes arvesse 1992. aastal Rio de Janeiros ÜRO keskkonna- ja arengukonverentsil vastu võetud
agendat 21 ja eriti selle artiklit 18;
— võttes arvesse aastatuhande deklaratsiooni ja aastatuhande arengueesmärke ning ÜRO aastatuhande
projekti töörühma lõplikku aruannet (2005) vee ja kanalisatsiooni kohta pealkirjaga „Tervis, väärikus ja
areng: mida selleks on vaja?”;
— võttes arvesse 26. augustist kuni 4. septembrini 2002 Johannesburgis toimunud säästva arengu teema-
lisel tippkohtumisel vastu võetud poliitilist deklaratsiooni, milles määrati kindlaks ÜRO aastatuhande
eesmärkide saavutamiseks prioriteetne tegevus viies põhivaldkonnas: vesi ja kanalisatsioon, energia,
tervishoid, põllumajandus ja bioloogiline mitmekesisus;
— võttes arvesse 1995. aastal Kopenhaagenis toimunud sotsiaalse arengu alast ülemaailmset tippkohtu-
mist ja sellel vastu võetud deklaratsiooni veevarustuse ja kanalisatsiooni kohta seoses võitlusega vaesusevastu;
— võttes arvesse Bonni rahvusvahelist mageveekonverentsi (2001);
— võttes arvesse Mar del Platas peetud ÜRO veekonverentsi (1977) ja selle tegevuskava veevarude hinda-
miseks ja kasutamiseks;
— võttes arvesse ülemaailmset konsultatsiooni New Delhis (1990) ohutu vee ja õigete jäätmekõrvaldusvii-
side teemal;
— võttes arvesse Aafrika Ühtsuse Organisatsiooni 37. tippkohtumisel vastu võetud raamdokumenti, milles
sätestatakse, et kümnest Aafrika arengu uue partnerluse (NEPAD) eesmärgist üheksas on infrastruk-tuuri, sealhulgas info- ja sidetehnoloogia (IST), energia, transpordi, vee ja kanalisatsioonisüsteemide
ehitamine ja parandamine;30.12.2006 C 330/31 Euroopa Liidu Teataja ET
(1) Vastu võetud AKV-ELi parlamentaarsel ühisassambleel 23. novembril 2006 Bridgetownis (Barbados).